মুক্তিযুদ্ধে শহীদ আলীমের স্ত্রী শ্যামলী নাসরিন চৌধুরী এ বিষয়ে সমকালকে বলেন, বিশ্বের অন্যান্য দেশে যেসব গণহত্যা হয়েছে, তা ছিল বছরব্যাপী। তবে বাংলাদেশে ২৫ মার্চ এক রাতেই পাকিস্তানি বাহিনী হাজার হাজার বাঙালিকে হত্যা করেছে, যেটা নজীরবিহীন। এ নিয়ে গবেষণা হওয়া প্রয়োজন। গণহত্যার আন্তর্জাতিক স্বীকৃতি আদায় করা সম্ভব হলে পাকিস্তানি যুদ্ধাপরাধীদের বিচার ত্বরান্বিত হবে বলেও মন্তব্য করেন তিনি।